
H O T Ă R Â R E  Nr.33
din data de 14 aprilie 2021
privind predarea către Ministerul Dezvoltării, Lucrărilor Publice şi Administraţiei prin Compania Naţională de Investiţii “C.N.I.” S.A.,  a amplasamentului şi asigurarea condiţiilor în vederea executării obiectivului de investiţii Proiect tip – Construire „Sală de sport tribună 180 locuri” din sat Biharia, comuna Biharia, judeţul Bihor

Având în vedere Referatul de aprobare cu nr.1030/07.04.2021 prezentat de Primarul comunei Biharia, în calitate de iniţiator, precum şi Raportul de specialitate cu nr.1031/07.04.2021 întocmit de compartimentul agricol, cu privire la predarea către Ministerul Dezvoltării, Lucrărilor Publice şi Administraţiei prin Compania Naţională de Investiţii “C.N.I.” S.A.,  a amplasamentului şi asigurarea condiţiilor în vederea executării obiectivului de investiţii Proiect tip – Construire „Sală de sport tribună 180 locuri” din sat Biharia, comuna Biharia, judeţul Bihor,


Ţinând cont de adresa Companiei Naţionale de Investiţii “C.N.I.” S.A. cu nr.11345/2021, înregistrată la Comuna Biharia sub nr.817/2021 cu privire la finanţarea, de către Compania Naţională de Investiţii “C.N.I.” S.A., a obiectivului de investiţii „Sală de sport sat Biharia, comuna Biharia, judeţul Bihor”,

Luând în considerare adresa Companiei Naţionale de Investiţii “C.N.I.” S.A. cu nr.12861/2021, înregistrată la Comuna Biharia sub nr.854/2021, cu privire la documentele necesare în vederea promovării obiectivului de investiţii „Construire Sală de sport, sat Biharia, comuna Biharia, judeţul Bihor”,  
Ţinând seama de avizul comisiilor de specialitate ale Consiliului local al comunei Biharia,


Având în vedere prevederile art.44 alin.(1) din Legea nr.273/2006 privind finanţele publice locale, cu modificările şi completările ulterioare,


Luând în considerare prevederile O.G. nr.25/2001 privind înfiinţarea Companiei Naţionale de Investiţii „C.N.I.” – S.A., cu modificările şi completările ulterioare,

În temeiul art. 139 alin. (2) şi art. 196 alin. (1) lit.a) din O.U.G. nr.57/2019 privind Codul administrativ, cu modificările şi completările ulterioare,
Cu __13___ voturi “pentru”, _____ “împotrivă”, _____ “abţinere” ale consilierilor locali din numărul total de 13 consilieri locali în funcţie,    

CONSILIUL LOCAL AL COMUNEI BIHARIA

ADOPTĂ PREZENTA HOTĂRÂRE: 

Art.1. Se aprobă predarea către Ministerul Dezvoltării, Lucrărilor Publice şi Administraţiei prin Compania Naţională de Investiţii “C.N.I.” S.A., pe bază de protocol,  a terenului  situat în  Comuna Biharia, judeţul Bihor, aflat în proprietatea Comunei Biharia, în suprafaţă de 5000 mp, identificat conform Cărţii funciare nr. 57925 Biharia, nr. cadastral 57925 Biharia, liber de orice sarcini, în vederea şi pe perioada realizării de către „C.N.I.” – S.A. a obiectivului de investiţii Proiect tip – Construire „Sală de sport cu tribună 180 locuri”, din sat Biharia, comuna Biharia, judeţul Bihor”.

Art.2. Amplasamentul este viabilizat, conform documentelor urbanistice, cu respectarea reglementărilor în vigoare.

Art.3. Se aprobă asigurarea finanţării de către Consiliul Local al comunei Biharia, judeţul Bihor a cheltuielilor pentru racordurile la utilităţi (electrică, apă, canal, gaz sau alt tip de combustibil utilizat etc.).

Art.4. Consiliul Local al comunei Biharia se obligă să asigure, în condiţiile legii, suprafeţele de teren necesare pentru depozitarea şi organizarea şantierului.

Art.5. Consiliul Local al Comunei Biharia se obligă ca, după predarea amplasamentului şi a obiectivului realizat, să menţină destinaţia acestuia şi să îl intreţină pe o perioada de minim 15 ani.

Art.6 Cu ducerea la îndeplinire a prezentei hotărâri se încredinţează primarul comunei Biharia. 

Art.7 Prezenta hotărâre se comunică cu:

· Instituţia Prefectului – Judeţul Bihor

· Primarul comunei Biharia

  -     Compania Naţională de Investiţii “C.N.I.” S.A   

PREŞEDINTE DE ŞEDINŢĂ  

                          CONTRASEMNEAZĂ

